Pored svih opravdanih briga oko SIDE i ptičijeg gripa -
a o tome ćemo čuti
od brilijantnog doktora Brilijanta kasnije danas -
ja želim da pričam o drugoj pandemiji,
a to je kardiovaskularna bolest, dijabetes, hipertenzija -
koje je sve moguće sprečiti kod najmanje
95 procenata ljudi,
samo promenom ishrane i životnog stila.
Dešava se
globalizacija pojave bolesti,
ljudi počinju da jedu kao mi i žive kao mi i umiru kao mi.
Azija je imala jednu od najnižih stopa
srčanih oboljenja, gojaznosti i dijabetesa
i u jednoj generaciji prešla je među najviše.
A u Africi, smrtnost od kardiovaskularnih bolesti
izjednačila se sa smrtnošću od HIV-a i SIDE
u većini zemalja.
Dakle imamo važnu priliku
da napravimo značajnu promenu koja može
da utiče na živote bukvalno miliona ljudi
i da praktikujemo preventivnu medicinu na globalnom nivou.
Bolesti srca i krvnih sudova i dalje ubijaju više ljudi -
ne samo u ovoj zemlji, nego i širom sveta -
od svega ostalog zajedno,
a ipak potpuno ih je moguće sprečiti kod skoro svih.
Ne samo sprečiti, nego i preokrenuti.
I u poslednjih skoro 29 godina
uspeli smo da pokažemo da prosto menjanjem
ishrane i životnog stila, koristeći visokotehnološke,
skupe, prefinjene mere da dokažemo
kako moćne ove veoma jednostavne i jevtine intervencije mogu biti.
Kvantitativna arteriografija, pre i posle godinu dana
i PET snimak srca.
Pre nekoliko meseci
objavili smo prvu studiju koja pokazuje da možete zaustaviti
ili preokrenuti napredak raka prostate
promenom ishrane i životnog stila
i 70% smanjenja u rastu tumora ili zaustavljanja rasta tumora,
u poređenju sa samo 9% u kontrolnoj grupi.
Na MRI i MR spektroskopskoj slici ovde
vidite aktivnost raka prostate u crvenoj boji -
vidite da se smanjuje posle godinu dana.
Postoji epidemija gojaznosti.
Dve trećine odraslih i 15% dece.
Ono što me brine je da se dijabetes povećao 70%
u poslednjih 10 godina
i ovo je možda prva generacija gde deca imaju kraći životni vek od nas.
To je jadno, ali je sprečivo.
Ovo nisu brojevi sa izbora,
ovo ej broj ljudi koji su gojazni
po državi, počev od '85, '86, '87 -
ovo su sa sajta CDC - '88, '89, '90, '91 -
dobijamo novu kategoriju - '92, '93, '94, '95, '96,
'97, '98, '99, 2000, 2001 - pogoršava se.
Kao da deevoluiramo. (Smeh)
Šta možemo uraditi u vezi s ovim?
Pa znate, ishrana koja može preokrenuti
srčane bolesti je azijska ishrana.
Ali ljudi u Aziji počinju da jedu kao mi,
i zato postaju bolesni kao mi.
Radio sam sa mnogo velikih proizvođača hrane.
Oni mogu da jedenje zdravije hrane
učine zabavnim, seksi, modernim, zgodnim, hrskavim,
kao - ja predsedavam savetnim odborima "MekDonaldsa",
"Pepsika", "Kon Agre" i "Sejfveja"
i uskoro "Del Montea" i oni vide da je to dobar posao.
Salate u "Meku" dolaze iz tog posla - uskoro će biti azijskih.
U "Pepsiju", dve trećine rasta u prihodima je od bolje hrane.
Ako možemo to da uradimo, možemo osloboditi
sredstva za kupovinu lekova koji su stvarno potrebni
za lečenje SIDE i HIV-a i malarije
i sprečavanje ptičijeg gripa. Hvala.